**Aaron Charles Donald** (23. tammikuuta 1991 Pittsburgh, Yhdysvallat) on yhdysvaltalainen entinen amerikkalaisen jalkapallon pelaaja. Donaldin pelipaikka oli puolustuksen sisempi linjamies. Donald edusti koko ammattilaisuransa Los Angeles Ramsia, joka pelasi vuoteen 2015 saakka St. Louisissa. Collegessa Donald pelasi Pittsburghin yliopistossa, jossa voitti parhaan yliopistopelaajan palkinnon Lombardi Awardin vuonna 2013. Donald on arvioitu yhdeksi parhaimmaksi puolustajaksi NFL:ssä. Kymmenen kautta kestäneellä urallaan Donald valittiin joka vuosi NFL:n tähdistöotteluun ja yhdeksän kertaa NFL:n tähdistökentälliseen sekä vuosina 2017, 2018 ja 2020 runkosarjan parhaaksi puolustajaksi.

Ura
---

### College

Donald aloitti Pittsburghin yliopistossa vuonna 2010, jolloin hän pelasi heti täyden 13 ottelun kauden. Hän teki kauden aikana 11 taklausta ja kaksi säkitystä. Seuraavalla kaudella Donald teki 13 ottelussa 45 taklausta ja 11 säkitystä. Hänet valittiin myös FoxSportsNext.comin toiseen All-America Teamiin, sekä myös sarjan valmentajien valitsemana All–Big Eastin toiseen joukkueeseen. Kolmantena vuotenaan Donald valittiin All–Big Eastin ensimmäiseen joukkueeseen. Vuonna 2012 hän teki 64 taklausta ja 5,5 säkitystä. Viimeisenä vuonnaan Donald teki 59 taklausta, 11 säkitystä sekä aiheutti neljä rähmäystä. Kauden päätteeksi Donald voitti parhaan pelaajan palkinnon Lombardi Awardin, parhaan puolustajan palkinnon Bronko Nagurski Trophyn, parhaan puolustajan palkinnon Chuck Bednarik Awardin sekä parhaan linjamiehen palkinnon Outland Trophyn.

### Ammattilaisena

Donald varattiin vuoden 2014 varaustilaisuudessa ensimmäisellä kierroksella 13. pelaajana. Hänet varasi St. Louis Rams. Hänet varattiin pelipaikkansa ensimmäisenä pelaajana. Donald solmi Ramsin kanssa neljän vuoden tulokassopimuksen, jonka arvo oli 10,1 miljoonaa dollaria. Sopimukseen sisältyi optio viidennestä vuodesta.

Donald debytoi Ramsin joukkueessa heti kauden ensimmäisessä ottelussa Minnesota Vikingsia vastaan 7. syyskuuta 2014. Ramsin kausi päättyi runkosarjaan. Donald teki kauden aikana 9 säkitystä, 48 taklausta sekä aiheutti kaksi rähmäystä. Hänet valittiin Pro Bowl 2015 –joukkueeseen yhtenä viidestä tulokaspelaajasta. Hänet valittiin myös liigan toimesta runkosarjan parhaaksi tulokaspuolustajaksi.

Donald pelasi kaudella 2015 kaikki 16 ottelua. Rams aloitti kautensa Seattle Seahawksia vastaan. Ottelussa Donald onnistui yhdeksässä taklauksessa ja kahdessa säkityksessä. Hänet valittiin samaisen viikon NFC:n viikon parhaaksi puolustajaksi. Hänet valittiin myös viikolla 14 NFC:n parhaaksi puolustajaksi Ramsin voitettua Detroit Lionsin. Lionsia vastaan Donald teki kolme säkitystä. Rams jäi kuitenkin jälleen pudotuspelien ulkopuolelle. Donald teki kauden aikana 69 taklausta ja 11 säkitystä. Hänet valittiin toista kertaa peräkkäin Pro Bowliin sekä ensimmäisen kerran All-Pro –joukkueeseen. Donald äänestettiin NFL Top 100 –listalla sijalle 14.

  

Kaudella 2016 Rams siirtyi pelaamaan Los Angelesiin. Donald ajettiin ulos kauden ensimmäisessä ottelussa San Francisco 49ersia vastaan. Donald loukkasi tuomarin koskemattomuutta. Ennen tätä hän sai rangaistuksen otettuaan 49ersin Quinton Pattonia kiinni niskasta ja revittyä hänen kypäränsä pois. Hän sai tapahtumista yhteensä noin 21 tuhannen dollarin sakon. Viikolla neljä Donald valittiin NFC:n viikon parhaaksi puolustajaksi. Viikolla kuusi Donald sai jälleen sakot, kun hän ryntäsi Detroit Lionsin pelinrakentajaa Matthew Staffordia kohden hänen polvistuessaan maahan. Sakkojen suuruus oli 18 tuhatta dollaria. Donald pelasi runkosarjassa 16 ottelua, jossa taklasi 47 kertaa sekä säkitti pelinrakentajan 8 kertaa. Hän aiheutti myös kaksi rähmäystä. Ramsin kausi päättyi jälleen runkosarjaan. Donald valittiin kauden päätteeksi Pro Bowliin ja All-Pro –joukkueeseen. NFL Top 100 –listalla hän sijoittui sijalle 15.

Kausi 2017 oli Donaldin tulokassopimuksen viimeinen vuosi. Johtuen ongelmista jatkosopimusneuvotteluissa Donald ei osallistunut Ramsin ennen kautta pidettävälle harjoitusleirille. Hän kärsi tästä lopulta 1,5 miljoonan dollarin palkanmenetyksen. Hän ei pelannut myöskään kauden avauksessa Indianapolis Coltsia vastaan. Hän pelasi lopulta runkosarjassa 14 ottelua, joissa teki 11 säkitystä sekä 47 taklausta. Näiden lisäksi hän aiheutti 5 rähmäystä. Rams eteni pudotuspeleihin, joissa hävisi ensimmäisellä kierroksella Atlanta Falconsille. Falconsia vastaan Donald teki 0,5 säkitystä ja 5 taklausta. Kauden päätteeksi Donald valittiin runkosarjan parhaaksi puolustajaksi. Hänet valittiin myös neljättä kertaa Pro Bowliin ja kolmatta kertaa All-Pro –joukkueeseen. Pelaajien välisessä NFL Top 100 –äänestyksessä Donald sijoittui sijalle 7.

Ennen kauden 2018 aloitusta Rams ja Donald solmivat kuuden vuoden jatkosopimuksen. Sopimuksen kokonaisarvo oli 135 miljoonaa dollaria, josta 87 miljoonaa oli taattua rahaa. Sopimuksen myötä Donaldista tuli NFL:n parhaiten palkattu puolustaja. Ennätys kesti päivän, sillä Khalil Mack teki vielä suuremman sopimuksen. Viikolla seitsemän Donald valittiin viikon parhaaksi puolustajaksi, kun Rams voitti 49ersin. Ottelussa Donald teki neljä säkitystä, joka on miehen ennätys yhdessä ottelussa. Hänet valittiin myös koko lokakuun NFC:n parhaaksi puolustajaksi. Hän valittiin myös viikon 16 NFC:n parhaaksi puolustajaksi. Samaisen viikon jälkeen hänellä oli tehtynä 19,5 säkitystä, mikä rikkoi vanhan NFL:n ennätyksen. Hänet valittiin myös joulukuun NFC:n parhaaksi puolustajaksi. Runkosarjassa Donald pelasi kaikki 16 ottelua tehden lopulta 20,5 säkitystä ja 59 taklausta. Näiden lisäksi hän aiheutti neljä rähmäystä. Rams eteni pudotuspeleihin. Rams voitti toisella kierroksella Dallas Cowboysin ja konferenssiloppuottelussa New Orleans Saintsin. Super Bowlissa Rams kuitenkin hävisi New England Patriotsille. Pudotuspeleissä Donald teki yhdeksän taklausta.

Kauden 2023 jälkeen Donald ilmoitti lopettavansa ammattilaisuransa.

Tilastot
--------

*Päivitetty 3. maaliskuuta 2021. Tilastoissa on vain runkosarjaottelut*

### College

| Kausi | Joukkue | Ottelut | Taklaukset | Säkitykset | Syötönkatkot | Rähmäykset |  |
| --- | --- | --- | --- | --- | --- | --- | --- |
| 2010 | Pittsburgh | 13 | 11 | 2,0 | 0 | 0 |  |
| 2011 | Pittsburgh | 13 | 45 | 11,0 | 0 | 1 |  |
| 2012 | Pittsburgh | 13 | 64 | 5,5 | 0 | 1 |  |
| 2013 | Pittsburgh | 13 | 59 | 11,0 | 0 | 4 |  |
|

### Ammattilaisena

| Kausi | Joukkue | Ottelut | Taklaukset | Säkitykset | Syötönkatkot | Rähmäykset |  |
| --- | --- | --- | --- | --- | --- | --- | --- |
| 2014 | St. Louis Rams | 16 | 48 | 9,0 | 0 | 2 |  |
| 2015 | St. Louis Rams | 16 | 69 | 11,0 | 0 | 0 |  |
| 2016 | Los Angeles Rams | 16 | 47 | 8,0 | 0 | 2 |  |
| 2017 | Los Angeles Rams | 14 | 41 | 11,0 | 0 | 5 |  |
| 2018 | Los Angeles Rams | 16 | 59 | 20,5 | 0 | 4 |  |
| 2019 | Los Angeles Rams | 16 | 48 | 12,5 | 0 | 2 |  |
| 2020 | Los Angeles Rams | 16 | 45 | 13,5 | 0 | 4 |  |
|

Palkinnot ja saavutukset
------------------------

### College

* Lombardi Award – 2013
* Nagurski Award – 2013
* Chuck Bednarik Award – 2013
* Outland Trophy – 2013

### Ammattilaisena

**Henkilökohtaiset palkinnot**

* Pro Bowl – 2014, 2015, 2016, 2017, 2018, 2019, 2020, 2021, 2022, 2023 (10)
* All-Pro, 1. joukkue – 2015, 2016, 2017, 2018, 2019, 2020, 2021, 2023 (9)
* NFL Defensive Rookie of the Year – 2014
* AP Defensive Player of the Year – 2017, 2018, 2020 (3)

**Joukkuepalkinnot**

* NFL-liigan mestaruus, *Super Bowl LVI* – 2021 (1)
* National Football Conferencen mestaruus – 2018, 2021 (2)

Lähteet
-------

1. 1 2 3 4  Aaron Donald Pro Football Reference. Viitattu 21.3.2024. (englanniksi)
2. ↑  Cameron DaSilva: Aaron Donald voted 7th-best player in NFL, top defender for 2018  25. kesäkuuta 2018. The Rams Wire. Viitattu 11.3.2019. (englanniksi)
3. 1 2  Top 100 Players of 2018 on NFL Network NFL. Viitattu 11.3.2019. (englanniksi)
4. ↑  Adam Schein: NFL's most indispensable defenders: Aaron Donald sits at No. 1  19. heinäkuuta 2018. NFL. Viitattu 11.3.2019. (englanniksi)
5. 1 2  Aaron Donald – 2010 Game Logs Sports Reference. Viitattu 11.3.2019. (englanniksi)
6. 1 2  Aaron Donald – 2011 Game Logs Sports Reference. Viitattu 11.3.2019. (englanniksi)
7. 1 2  Aaron Donald – 2012 Game Logs Sports Reference. Viitattu 11.3.2019. (englanniksi)
8. 1 2  Aaron Donald – 2013 Game Logs Sports Reference. Viitattu 11.3.2019. (englanniksi)
9. ↑  Aaron Donald – Profile Pittsburgh Panthers.  Arkistoitu 4.11.2013. Viitattu 11.3.2019. (englanniksi)
10. ↑  NFL Draft 2014 ESPN. Viitattu 11.3.2019. (englanniksi)
11. 1 2  Aaron Donald – Contracts spotrac.com/. Viitattu 11.3.2019. (englanniksi)
12. 1 2  Aaron Donald – 2014 Game Logs Pro Football Reference. Viitattu 11.3.2019. (englanniksi)
13. ↑  2014 NFL Pro Bowlers Pro Football Reference. Viitattu 11.3.2019. (englanniksi)
14. 1 2  Marc Sessler: Aaron Donald nets Defensive Rookie of the Year honors  31. tammikuuta 2015. NFL. Viitattu 11.3.2019. (englanniksi)
15. ↑  Josh Alper: Aaron Donald is 2015’s first NFC defensive player of the week  16. syyskuuta 2015. NBC. Viitattu 11.3.2019. (englanniksi)
16. ↑  St. Louis Rams DT Aaron Donald Named Week 14 NFC Defensive Player of the Week  16. joulukuuta 2015. turfshowtimes.com. Viitattu 11.3.2019. (englanniksi)
17. 1 2  Aaron Donald – 2015 Game Logs Pro Football Reference. Viitattu 11.3.2019. (englanniksi)
18. ↑  The Top 100 Players of 2016 on NFL Network NFL. Viitattu 11.3.2019. (englanniksi)
19. ↑  Max Meyer: Aaron Donald not expected to be suspended  13. syyskuuta 2016. NFL. Viitattu 11.3.2019. (englanniksi)
20. ↑  Nick Shook: Fines: Aaron Donald docked $21K for two infractions  16. syyskuuta 2016. NFL. Viitattu 11.3.2019. (englanniksi)
21. ↑  Josh Alper: Aaron Donald fined for crashing Lions kneeldown  21. lokakuuta 2016. NBC. Viitattu 11.3.2019. (englanniksi)
22. 1 2  Aaron Donald – 2016 Game Logs Pro Football Reference. Viitattu 11.3.2019. (englanniksi)
23. ↑  The Top 100 Players of 2017 on NFL Network NFL. Viitattu 11.3.2019. (englanniksi)
24. ↑  Holdout Aaron Donald expected to miss opener for Rams  8. syyskuuta 2017. ESPN. Viitattu 11.3.2019. (englanniksi)
25. ↑  Jeremy Bergman: Aaron Donald ends holdout, reports to Rams facility  9. syyskuuta 2017. NFL. Viitattu 11.3.2019. (englanniksi)
26. 1 2  Aaron Donald – 2016 Game Logs Pro Football Reference. Viitattu 11.3.2019. (englanniksi)
27. ↑  Herbie Teope: Rams sign Aaron Donald to 6-year, $135M extension  31. elokuuta 2018. NFL. Viitattu 11.3.2019. (englanniksi)
28. ↑  Kevin Patra: Khalil Mack agrees to six-year, $141M deal with Bears  1. syyskuuta 2018. NFL. Viitattu 11.3.2019. (englanniksi)
29. ↑  Cam Newton, Aaron Donald among Players of the Week  24. lokakuuta 2018. NFL. Viitattu 11.3.2019. (englanniksi)
30. ↑  Nick Shook: Todd Gurley, James Conner lead players of October  1. marraskuuta 2018. NFL. Viitattu 11.3.2019. (englanniksi)
31. ↑  Nick Foles, Baker Mayfield among NFL Players of the Week  26. joulukuuta 2018. NFL. Viitattu 11.3.2019. (englanniksi)
32. ↑  Josh Alper: Aaron Donald sets single-season sack record for defensive tackles  23. joulukuuta 2018. NBC. Viitattu 11.3.2019. (englanniksi)
33. ↑  Myles Simmons: Aaron Donald Named NFC Defensive Player of the Month for December  3. tammikuuta 2019. Rams. Viitattu 11.3.2019. (englanniksi)
34. 1 2  Aaron Donald – 2018 Game Logs Pro Football Reference. Viitattu 11.3.2019. (englanniksi)
35. ↑  Supertähti lopettaa uransa jo 32-vuotiaana – asiantuntijan kova arvio: "Omalla pelipaikallaan parempi kuin Tom Brady" Yle. Viitattu 21.3.2024.
36. ↑  Aaron Donald – 2019 Game Logs Pro Football Reference. Viitattu 3.3.2021. (englanniksi)
37. ↑  Aaron Donald – 2020 Game Logs Pro Football Reference. Viitattu 3.3.2021. (englanniksi)
38. ↑  Jason McDaniel: Pitt's Donald wins Lombardi award  11. joulukuuta 2013. SFGate. Viitattu 11.3.2019. (englanniksi)
39. ↑  Andrea Adelson: Aaron Donald wins Nagurski Award  10. joulukuuta 2013. ESPN. Viitattu 11.3.2019. (englanniksi)
40. ↑  Pittsburgh defensive tackle Aaron Donald wins Chuck Bednarik Award to cap big week  13. joulukuuta 2013. lehighvalleylive.com. Viitattu 11.3.2019. (englanniksi)
41. ↑  Pitt's Aaron Donald has historic nigth capturing two awards  12. joulukuuta 2013. Pittsburgh Panthers. Viitattu 11.3.2019. (englanniksi)
42. ↑  AP Defensive Player of the Year Winners Pro Football Reference. Viitattu 3.3.2021. (englanniksi)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Yhdysvallat

 |

 |